proxectonos/corpus_dominio_legal_administrativo_tmp huggingface dataset:
30/07/2012 | Administración LocalMunicipal
Ferrol
Facenda e Patrimonio
Edito padrón venda ambulante 3.º bimestre 2012

O día 18/07/2012 aprobouse por decreto da Alcaldía o Padrón municipal de venda ambulante dos postos do Feirón de Recimil, Magdalena e Inferniño correspondente ó 3º bimestre do exercicio 2012. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: José Manuel Rey Varela
30/07/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 288/2011

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 – A Coruña. Denominación: Modificado I L. M. T. S., C. T. S. A Báscula. Situación: Concello de Arteixo. Características Técnicas: Liña eléctrica de media tensión subterránea a C. T. C. Bascula, a 15/20 kV, cunha lonxitude de 0,026 km, coa orixe en paso aéreo-subterráneo a realizar en apoio existente da L. M. T. GRN-708, coincidente coa derivación aos CC. TT. particulares Arias Irmáns II e Árias Irmáns III, condutor RHZ1-20L-12/20 kV, 3(1x150 Al, e final no C. T. C. A Báscula proxectado. Centro de transformación prefabricado, cunha potencia de 400 kVA, e unha relación de transformación de 15.000/200-230 V. Saídas rede de baixa tensión subterránea de C. T. C. A Báscula, cunha lonxitude de 0,013 km, en condutor tipo XZ1-0,6/1 kV, 4(1x240 Al). Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 11 de xullo de 2012 Susana Vázquez Romero Xefa territorial da Coruña
30/07/2012 | Administración LocalMunicipal
San Sadurniño
Aprobación e modificación de ordenanzas fiscais

O Pleno deste Concello, na sesión celebrada o día 5 de maio de 2012, acordou aprobar provisionalmente unha modificación da Ordenanza fiscal nº 1, reguladora do Imposto sobre bens inmobles. Na sesión celebrada o día 7 de xullo de 2012, acordou aprobar provisionalmente a imposición da taxa pola tramitación de expedientes urbanísticos e a Ordenanza fiscal nº 20, reguladora da mesma, unha modificación da Ordenanza fiscal nº 4, reguladora do Imposto sobre construccións, instalacións e obras, e unha modificación da Ordenanza fiscal Nº 8, reguladora da Taxa por expedición de documentos. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presenten reclamacións, o acordo de que se trata entenderase elevado a definitivo, segundo o disposto no referido artigo 17, apartado terceiro. San Sadurniño, 19 de xullo de 2012. O ALCALDE PRESIDENTE, Asdo.: Secundino García Casal.
30/07/2012 | Administración LocalMunicipal
Ferrol
Facenda e Patrimonio
Edito padrón aparcadoiro A Magdalena agosto 2012

O día 19/07/2012 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de agosto de 2012. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: José Manuel Rey Varela
30/07/2012 | Administración LocalMunicipal
Coristanco
Aprobación definitiva orzamento municipal 2012

Quedando definitivamente aprobado polo Pleno deste Concello o Orzamento para o exercicio económico do ano 2012, por acordo adoptado en sesión celebrada o trinta de maio de dous mil doce, unha vez transcorrido o prazo de exposición pública, sen se ter presentado alegación ningunha; e en cumprimento do que dispón o artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, faise público que o antedito Orzamento ascende, na súa parte de gastos a CATRO MILLONS NOVENTA E OITO MIL SEISCENTOS SETENTA E SEIS EUROS E OITENTA E CINCO CÉNTIMOS (4.098.676,85 €) e na parte de ingresos a CATRO MILLÓNS CENTO NOVENTA MIL CORENTA E DOUS EUROS E TRECE CÉNTIMOS (4.190.042,13), correspondendo a cada capítulo as cantidades que a continuación se expresan, segundo seguinte detalle: Forman parte do referido orzamento a plantilla de persoal desta Corporación, que en cumprimento do preceptuado no artigo 127 do Real Decreto 781/1986, do 18 de abril, se reproducen a continuación: Coristanco, 12 de xullo de 2012 O alcalde Antonio Pensado Plágaro
30/07/2012 | Administración LocalMunicipal
Dodro
Anuncio de resolución da Alcaldía de delegación para voda civil

RESOLUCION DA ALCALDÍA Estando prevista a celebración dun matrimonio civil o día 11 de agosto de 2012, no Salón de Plenos do Concello de Dodro ás 13:30 horas, e tendo en conta que os contraentes solicitan que se exerza a delegación do alcalde para que o citado matrimonio na concelleira dona Victoria Rey Mariño. Logo de ver o disposto nos artigos 51 e seguintes do Código Civil no que se regula a celebración dos matrimonios. Logo de ver o disposto nos artigos 23.3 da Lei 7/1985, de 2 de abril, reguladora das bases do réxime local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Primeiro. Delegar as miñas funcións para a celebración do matrimonio civil a contraer entre don Naji Mariezcurrena Calva e dona Eulalia Maria Carmen Cruz Duce Bonjoch, no salón de Pleno do Concello de Dodro, o día 11 de agosto de 2012 ás 13:30 horas, na concelleira dona Victoria Rey Mariño. Segundo. Notificar esta resolución aos interesados e publicala no Boletín Oficial da Provincia. Terceiro. Ordenar que do contido desta resolución se dea conta ao Pleno, na primeira sesión que teña lugar, para os efectos correspondentes. Así o mando e asino, en Dodro o 5 de xullo de 2012 O alcalde Ante min A secretaria-interventora Valentín Alfonsín Somoza María de las Mercedes Fondevila Jaraíz
30/07/2012 | Administración LocalMunicipal
Fisterra
Información pública

Ó solicitarse desta alcaldía por Thierno Mamadou Yolanda Fatima Quintillan Aucatoma, licenza municipal para a instalación, apertura e funcionamento da actividade de comercio menor de toda clase de artigos, que se localizará no baixo A da edificación da rúa Coruña, 20 desta vila. Sométese a información pública polo período de vinte (20) días, coa finalidade de que durante este prazo -que comezará a contarse desde o día seguinte ó da inserción deste edicto no BOP- poidan examinar o expediente na secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 15 de xuño de 2012 O Alcalde-Presidente Asdo. José Manuel Traba Fernández
30/07/2012 | Administración LocalMunicipal
Boiro
Exposición ao público da conta xeral 2011

ANUNCIO DE EXPOSICIÓN Ó PÚBLICO DA CONTA XERAL DO CONCELLO DE BOIRO EXERCICIO 2011 Formulada e rendida a CONTA XERAL do exercicio de 2011, integrada polas contas e estados ós que fai referencia o artigo 209 do RD Lex.2/2004, do 5 de marzo, texto refundido da Lei reguladora das facendas locais, e informada favorablemente o día 19 de xullo de 2012 pola Comisión Informativa Especial de Contas, exponse ó público, cos documentos que a xustifican, polo prazo de 15 días, durante os cales, e oito máis, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Boiro, 20 de xullo de 2012. O alcalde-presidente Juan José Dieste Ortigueira
30/07/2012 | Administración LocalMunicipal
Coristanco
Aprobación definitiva RPT

O Pleno deste Concello aprobou incialmente en sesión celebrada o 30 de maio de 2012 a modificación da relación de postos de traballo; unha vez transcurrido o prazo de exposición pública, sen se ter presentado alegación ningunha, e en cumprimento do que dispón o artigo 127 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de réximen local, faise pública a citada relación de postos de traballo: * Provisión mediante promoción interna restrinxida aos funcionarios do Corpo da policía Local do Concello de Coristanco ** Provisión dacordo co disposto na Disposición Adicional segunda da Lei 4/2007, de 20 de abril, de coordianción de policías locais e Disposición Transitoria terceira do Decreto 243/2008, do 16 de outubro, polo que se desenvolve a Lei 4/2007. * Provisión mediante concurso de méritos restrinxida as funcionarios pertencentes a Subescala Adminsitrativa da Escala de Adminsitración Xeral do Concello de Coristanco Coristanco, 12 de xullo de 2012 O alcalde, Antonio Pensado Plágaro
30/07/2012 | Administración LocalMunicipal
Aranga
Secretaría - Intervención
Aprobación do prezo público polo servizo de acceso a internet a través da rede sen fíos

O Pleno Municipal, na sesión que se realizou o día 19 de xullo de 2012, adoptou o acordo de aprobar, provisionalmente, a imposición e ordenación do prezo público do servizo de acceso a internet a través da rede sen fíos municipal (wifi). Expónse ao público o presente acordo durante o prazo de trínta días, que se contarán a partir do seguinte á inserción deste anuncio no BOP, dentro do cal os interesados poderán examinar os expedientes na Secretaría-Intervención, e presentar as reclamacións ou as suxestións que estimen oportunas. De non presentarse reclamacións durante o dito prazo, o acordo provisional quedará elevado a definitivo automáticamente. Aranga, 20 de xullo de 2012 O alcalde: Asdo: Alberto Platas Álvarez
30/07/2012 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Especiais
Composición do xurado do “I Premio de fotografía Proxecto Mandeo”

O Presidente da Deputación, mediante Resolución da Presidencia número 11.752 de data 17 de xullo de 2012, resolveu: De conformidade co disposto na Base Quinta das reguladoras do “I PREMIO DE FOTOGRAFÍA PROXECTO MANDEO”, que foron aprobadas por Resolución de Presidencia de data 20/04/2012 dentro do Proxecto Mandeo 2008-2011 cofinanciado con fondos FEDER, e publicadas no Boletín Oficial da Provincia número 80 con data do 27 de abril de 2012, a composición do xurado previsto na citada base estará integrada polos seguintes membros: - Presidente: D. Manuel Taboada Vigo, Deputado Presidente da Comisión de Cooperación e Asistencia aos Concellos, por delegación do Presidente da Deputación. - Vocal: D. Víctor Mejuto Seoane, Xefe de fotógrafos da Voz de Galicia. - Vocal: D. Pedro Puig de Llano, Xefe de fotógrafos do Ideal Galego. - Vocal: D. Francisco Javier Torrecilla López, fotógrafo. - Vocal: D. Gabriel Tizón Vázquez, fotógrafo. - Vocal: D. Felipe Senén López Gomez, museólogo. - Secretario: D. Luis Jaime Rodríguez Fernández, Xefe do Servizo de Patrimonio e Contratación, por delegación do Secretario Xeral da Corporación. O que se fai público para xeral coñecemento. A Coruña, 20 de xullo de 2012. O presidente O secretario Diego Calvo Pouso José Luis Almau Supervía
30/07/2012 | Administración LocalMunicipal
Ferrol
Orden de execución xestión de Biomasa Vexetal

ORDES DE EXECUCIÓN XESTIÓN DE BIOMASA VEXETAL Ao non ser posible notificar aos interesados que se relacionan na taboa adxunta a orde de execución que segue no departamento de Medio Ambiente para o cumprimento do disposto nos artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia e na Lei 3/2007 de Prevención e Defensa contra os incendios forestais de Galicia; e segundo dispón o artigo 59.5 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, procédese a súa práctica mediante o anuncio no Boletín Oficial da Provincia e no Taboleiro de Edictos do Concello, o que se fai público para coñecemento dos interesados aos que debe servir de notificación informándoos de que: No prazo dun mes, contados desde o día seguinte á publicación no BOP deste anuncio, deberán proceder á realización dos traballos de xestión da biomasa vexetal necesarios para manter estas parcelas nas condicións establecidas nos artigos 9 e 199 da Lei 9/2002 e Lei 3/2007. No caso de incumprimento, habilitaranse as potestades administrativas para a corrección deste feito, cos medios de execución forzosa previstos na Lei. Esta Resolución esgota a vía administrativa e contra ela poderán interpoñer recurso potestativo de reposición perante o mesmo órgano que a dictou no prazo dun mes contado dende o día seguinte a súa publicación no BOP, ou ben recurso contencioso-administrativo perante o Xulgado do Contencioso-Administrativo de Ferrol dentro do prazo de dous meses, contados tamén a partir do día seguinte ao da publicación deste anuncio. Ferrol, 06 xull.2012 O concelleiro delegado da Área de Medio Ambiente, Urbanismo, Servicios e Seguridade Asdo.: Guillermo Evia Pérez
30/07/2012 | Administración LocalMunicipal
Miño
Bases da convocatoria pública de subvencións a entidades sen fins de lucro para actividades e investimentos culturais e deportivos no exercicio 2012

Bases da convocatoria pública de subvencións a entidades sen fins de lucro para actividades e investimentos culturais e deportivos no exercicio 2012 A concellería delegada de cultura e deporte, mediante resolución do 10/07/12, procedeu á aprobación das bases da convocatoria pública de subvencións a entidades sen fins de lucro para: actividades e investimentos culturais e deportivos para o ano 2012. O prazo para a presentación de solicitudes será de 30 días naturais, contados dende o seguinte ó da publicación desta convocatoria no BOP. Miño, 12 de xullo de 2012. A concelleira delegada de servizos económicos, financieiros, administrativos e persoal Res. n.º 711/2011 (20/06/11) Eva Vilariño Gónzalez
30/07/2012 | Administración LocalMunicipal
Aranga
Secretaría - Intervención
Establecemento do servizo municipal de acceso a internet a través de rede sen fíos

O pleno municipal, na sesión extraordinaria realizada o día 19 de xullo de 2012, acordou: 1º.- Aprobar o expediente de establecemento do servizo municipal de acceso a internet a través a rede sen fíos WIFI, tomando en consideración a memoria xustificativa e informe socioeconómico realizado por Dúo Teleco, para o establecemento do servizo municipal de acceso a internet a través da rede sen fíos, e como forma de explotación o contrato de xestión de servizos.2º.- Aprobar inicialmente o regulamento do servizo municipal de acceso a internet a través da rede sen fíos Wifi.3º.- Someter o expediente aprobado e o Regulamento do servizo, a exposición pública durante o prazo de trinta días, mediante a insercción do anuncio no Boletín Oficial da Provincia e no Taboleiro de edictos da casa consistorial, a efectos de que os interesados poidan presentar as reclamacións e suxestións que consideren oportuno. No caso de non presentarse reclamacións, o acordo adoptado e o Regulamento entenderánse definitivamente aprobados. Aranga, 20 de xullo de 2012 O Alcalde: Asdo: Alberto Platas Álvarez
30/07/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 54/2012

Para os efectos previstos na Lei 54/1997 do 27 de novembro (B. O. E. N° 285), do Sector Eléctrico, e no Título VII do Real Decreto 1955/2000, de 1 de decembro (B. O. E. N° 310), sobre autorización de instalacións de enerxía eléctrica, sométese a información pública a petición da autorización administrativa e a declaración de utilidade pública, en concreto, da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 – A Coruña. Denominación: L. M. T. S., C. T. C., R. B. T., Paraíso II. Situación: Ordes. Características Técnicas: Liña eléctrica de media tensión soterrada (L. M. T. S.) a C. T. C. Paraíso II, a 20 kV., cunha lonxitude de 0,652 km., con condutor tipo RHZ1-2OL 12/20 kV.-3(1x240) AL, coa orixe en empalmes a realizar en L. M. T. S. SME-809, entre C. T. C. Paraíso (Expte.: 2001/195) e C. T. Instituto (Expte.: IN407A 1998/169) e final na mesma liña unha vez entre e saia do C. T. Paraíso II proxectado. Liña eléctrica de media tensión soterrada (L. M. T. S.) a C. T. C. Enlace SIG-802, a 20 kV., cunha lonxitude de 0,025 km., con condutor tipo RHZ1-2OL 12/20 kV.-3(1x240) Al., coa orixe no C. T. Paraíso II proxectado e final en apoio existente da L. M. T. A. SIG-802 anterior ao C. T. Paraíso (Expte.: 27.211), a desmontar. Centro de transformación (C. T.) prefabricado Paraíso II, cunha potencia de 250 kVA., con celas compactas 3L+1 P, e unha relación de transformación de 20.000/400-230 V. Saídas de baixa tensión soterradas do C. T. Paraíso II, cunha lonxitude de 0,140 Km., composta por dous circuítos, con condutor tipo XZ1 0,6/1 kV., 4(1x240) Al., coa orixe no C. T. Paraíso II proxectado e final nas redes de baixa tensión aéreas existentes, no concello de Ordes. A relación concreta e individualizada dos bens ou dereitos afectados polo procedemento de expropiación forzosa figura no anexo. Todas aquelas persoas ou entidades que se consideren afectadas poderán examina-lo expediente e presentar as súas alegacións nesta Xefatura Territorial, sita no Edificio Administrativo de Monelos, rúa Vicente Ferrer, 2, 2°andar, no prazo de vinte días, a partir da última publicación ou notificación individual. É de significar que esta publicación se realiza igualmente para os efectos determinados polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os interesados sexan descoñecidos, se ignore o lugar de notificación, ou ben cando, intentada a notificación, non se puidese realizar, e deste xeito dirixir ao Ministerio Fiscal ás dilixencias que se produzan sobre estes, de conformidade co artigo n° 5 da Lei de 16 de decembro de 1954 sobre expropiación forzosa. A Coruña, 10 de xullo de 2012 Susana Vázquez Romero Xefa territorial da Coruña Expte. n° 54/12 CONCELLO: ORDES PROVINCIA: A Coruña
30/07/2012 | Administración LocalMunicipal
Ferrol
Facenda e Patrimonio
Edito padrón mercados municipais (maio-xuño/2012)

O día 17/07/2012 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondentes ós meses de maio e xuño do exercicio 2012. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jose Manuel Rey Varela
30/07/2012 | Administración LocalMunicipal
San Sadurniño
Aprobación inicial de modificación de crédito 01/2012

O Pleno deste Concello, en sesión celebrada o pasado día sete de xullo de dous mil doce, aprobou inicialmente o expediente de modificación de crédito nº 01/2011, de suplemento de crédito con cargo ó remanente de tesoureiría, por unha cantidade total de DOUSCENTOS TRINTA E TRES MIL EUROS (233.000 euros), dentro do orzamento do presente ano 2012. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 19 de Xullo de 2012. O ALCALDE, Asdo.: Secundino García Casal.
30/07/2012 | Administración LocalMunicipal
Padrón
Padróns fiscais segundo trimestre 2012

Mediante acordo da Xunta de Goberno Local ordinaria de 19 de xullo de 2012 aprobouse inicialmente o padrón fiscal de contribuíntes da taxa polos servizos de subministración de auga e conservación de contadores e acometidas, saneamento, depuración de augas residuais e canon de saneamento, correspondente ao segundo trimestre de 2012 (abril a xuño de 2012), por importe total de 108.477,00 euros. Dito padrón queda exposto ó público nas oficinas municipais e na oficina da concesionaria do servizo municipal de auga e saneamento ESPINA Y DELFÍN S. L durante o prazo de UN MES contado a partir do día seguinte á publicación do presente edicto no Boletín Oficial da Provincia da Coruña e no taboleiro de anuncios do Concello. Dito anuncio ten carácter de notificación colectiva ao abeiro do disposto no artigo 102.3 da Lei 58/2003 de 17 de Decembro, Xeral Tributaria. Durante dito prazo de exposición pública os interesados poderán examinar o devandito padrón e formular contra o acto de aprobación do mesmo e das liquidacións incorporadas a este os seguintes recursos: 1. Recurso de reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2. Recurso contencioso-administrativo perante o Xulgado do Contencioso-Administrativo competente, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose.3. Poderá interpoñerse calquera outro recurso que aos interesados lles conveña. O pago poderá efectuarse nas oficinas da empresa ESPINA Y DELFÍN S. L sita na Avenida Compostela, nº 31, baixo, de Padrón, en horario de 9:00 a 13:30 horas, de luns a venres, en período voluntario ata o vindeiro 17 de setembro de 2012. Rematado o prazo de ingreso en período voluntario sen ter efectuado o ingreso procederase ao seu cobro pola vía administrativa de prema, tendo en conta as seguintes recargas reguladas no artigo 28 da Lei 58/2003, de 17 de decembro, Xeral Tributaria: - Recarga executiva do 5% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada no período voluntario, antes da notificación da providencia de prema. - Recarga de prema reducida do 10% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada en período voluntario e a propia recarga, antes da finalización do prazo de pago para as débedas apremiadas. - Recarga de prema ordinaria do 20% sobre a totalidade da débeda, con xuros de demora. Aplicarase cando non concorran as circunstancias anteriores. Padrón, 19 de xullo de 2012. O ALCALDE, Asdo. Antonio Fernández Angueira.
30/07/2012 | Administración LocalMunicipal
San Sadurniño
Aprobación inicial de modificación de crédito 02/2012

ANUNCIO Aprobación de expediente de modificación de créditos número 02/2012 O Pleno deste Concello, en sesión celebrada o pasado día sete de xullo de dous mil doce, aprobou inicialmente o expediente de modificación de crédito n.º 02/2011, para a modificación do texto do resumo por artículos para a inclusión de convenios nominativos para a concesión de axudas económicas, sen incremento nin reducción de consignacións, dentro do orzamento do presente ano 2012. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 19 de xullo de 2012. O ALCALDE Asdo.: Secundino García Casal
30/07/2012 | Administración LocalMunicipal
Melide
Padrón auga 2.º de trimestre 2012

Mediante acordo da Xunta de Goberno do 19 de xullo de 2012, aprobouse o padrón da taxa municipal de auga, correspondente ao segundo trimestre do exercicio 2012, que se expón ao público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ao da derradeira publicación do presente edicto no BOP e no taboleiro de edictos do concello. Durante este prazo, o devandito padrón estará ao dispor dos interesados no concello. Contra o acordo de aprobación do padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do RD Lexislativo 2/2004, de 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Melide, 20 de xullo de 2012 A alcaldesa Mª Ángeles Vázquez Mejuto
30/07/2012 | Administración LocalMunicipal
Ponteceso
Aperturas de Establecementos
Exposición pública

A empresa concesionaria do servizo de subministración domiciliaria de auga potable, saneamento e depuración de augas residuais elaborou o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 2º trimestre de 2012. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, SL (rúa Aduana, 11 Ponteceso), en horario de 9.00 h a 13.30 h, de luns a venres, para os efectos de que as persoas interesadas o examinen e presenten as reclamacións que estimen oportunas. Ponteceso, 16 de xullo de 2012 O alcalde José Luis Fondo Aguiar
30/07/2012 | Administración LocalMunicipal
Miño
Decreto de delegación de funcións da Alcaldía

DECRETO DE DELEGACIÓN DE FUNCIÓNS DA ALCALDÍA Por mor da ausencia do alcalde do Concello de Miño, don Juan Antonio Maceiras Barros, do día 16 de xullo ao 5 de agosto de 2012 (ambos inclusive) e co fin de asegurar o correcto funcionamento da Alcaldía, e consonte ás atribucións que me confire a Lei 7/1985, do 2 de abril, reguladora das bases de réxime local, RESOLVO: Primeiro. –Delegar no primeiro tenente de alcalde, don Jesús Veiga Sabín, o exercicio das funcións de Alcaldía dende o día 16 de xullo ao 5 de agosto de 2012 (ambos inclusive). Segundo. –Publicar o presente Decreto no Boletín Oficial da Provincia, notificar ao interesado e dar conta ao Pleno na primeira sesión ordinaria que se celebre. Miño, 13 de xullo de 2012. Ana Irene Gata El Karmoudi de Miño
30/07/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (As-34/2012)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-34/2012 2. Obxecto do contrato: reparación de firmes e pavimentos de calzadas. Duración: dous anos prorrogables anualmente ata un máximo de catro anos.3. Tramitación: urxente. Procedemento: aberto con diversos criterios de valoración.4. Orzamento base de licitación: 1.000.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: Grupo O, subgrupo 2, categoría d.8. Presentación de proposicións: a) Prazo: Ata as 13:00 horas do día 27 de agosto de 2012. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 20 de xullo de 2012. O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
30/07/2012 | Otras Entidades y Anuncios ParticularesUniversidades
Universidade da Coruña
Facultade de Informática
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal ao interesado, segundo dispón o artigo 58.9 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, e en aplicación do disposto no dito artigo, publícase para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral de abril de 2012 sobre o procedemento para a recadación de impagados por prezos públicos de matrícula, durante o prazo de dez días, contados desde o seguinte ao da publicación deste anuncio, as persoas interesadas terán á súa disposición o expediente para que, de acordo co artigo 84 da Lei 30/1992, do 26 de novembro, poidan alegar e presentar os documentos/xustificantes que estimen pertinentes ante a Administración da Facultade de Informática, Campus de Elviña, na Coruña, teléfono 981167000, ext.1280. A Coruña, 13 de xullo de 2012 O decano Rosa Asuncion Bienert Tudosa
02/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29699.-Servizo de Infraestructuras Agrarias-Oroso

O Servizo de Infraestruturas Agrarias da Consellería do Medio Rural e do Mar con CIF: S1511001H e con enderezo no Edificio Administrativo Monelos - Praza Luís Seoane s/n 6ª Planta, 15008 A Coruña. Solicita AUTORIZACIÓN para os traballos de ampliación do camiño que comunica Os Ánxeles coa estrada AC-3801 na zona de policía do río Maruzo. Ampliarase un ancho de 2 metros polo lado norte do camiño nunha lonxitude de 775 metros. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 14 de xuño de 2012 O xefe do servizo territorial Ángel Gómez Rey
02/07/2012 | Administración LocalMunicipal
Ferrol
Facenda e Patrimonio
Padrón aparcadoiro da Magdalena xullo 2012

O día 22/06/2012 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de xullo de 2012. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: José Manuel Rey Varela
02/07/2012 | Administración LocalMunicipal
Cabanas
Padrón de contribuíntes de recollida de lixo

EDICTO Aprobado por resolución desta Alcaldía de data 25 de xuño de 2012 o padrón de contribuíntes pola taxa de recollida de lixo correspondente ó exercicio de 2012, sométese a información pública na Secretaría do Concello polo prazo de quince días, contados a partir da publicación do presente anuncio no BOP a efectos de exame e reclamacións. Cabanas, 25 de xuño de 2012. O alcalde Asdo.: Germán Castrillón Permuy
02/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29625 SAT Sampérez (Santa Comba)

SAT Sampérez, con CIF V70298807, representada por Gladys Ester Erguibi Mangrane con DNI XXXXXXXXX, solicita de Augas de Galicia un caudal de 0,144 litros/s de augas procedentes dun manancial localizado na propia parcela da explotación, no lugar de Guisande, na parroquia de Santa Comba (San Pedro), no Concello de Santa Comba, con destino o abastecemento dunha explotación agropecuaria. O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. Expediente: DH A 15.29625. As características do aproveitamento son: SOLICITANTE SAT Sampérez CAUDAL: 0,144 litros/s DESTINO: abastecemento para unha explotación agropecuaria ORIXE: manancial na parcela coa referencia catastral 15078A057000780000AH LUGAR: Guisande PARROQUIA: Santa Comba (San Pedro) CONCELLO: Santa Comba (A Coruña) As obras do aproveitamento consistirán na construción dun depósito soterrado de formigón in situ coas dimensións aproximadas de 3 m de lado e 1 m de profundidade que captará as augas do manancial, e no que se instalará unha bomba trifásica de 2 cv de potencia e un caudal máximo instantáneo de 5 l/s que vai impulsar a auga cara á un depósito acumulador de poliéster de 5.000 l de capacidade, localizado sobre o depósito soterrado e a unha altura aproximada duns 6 m, suficiente para abastecer por gravidade a explotación gandeira, a través dunha condución de polietileno de 35 mm de diámetro. As ditas instalacións localizaranse a unha distancia duns 16.50 m da propia edificación proxectada da explotación, que se atopa na parcela de referencia catastral 15078A057000780000AH, e que linda polo norte e polo leste co rego de Guisande, e polo oeste cunha estrada municipal. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 20 de xuño de 2012 O xefe do servizo territorial Ángel Gómez Rey
02/07/2012 | Administración LocalMunicipal
Narón
Intervención
Edicto aprobación dos padróns de contribuíntes pola prestación do servizo de axuda no fogar libre concorrencia e dependencia correspondente a xaneiro de 2012

A Xunta de Goberno Local, en sesión celebrada o día 21 de xuño de 2012, adoptou entre outros o acordo seguinte: 1.- Aprobar o padrón de contribuíntes pola prestación do servizo de axuda no fogar- libre concorrencia, correspondente ao mes de xaneiro do ano 2012: que comenza por BERTOLDI RIKE, HAYDE e remata por MUQUINCHE ALBAJARA, SEGUNDO GERMAN FLORENCIA AGUSTINA, cun total de 43 usuarios atendidos, cun importe de 812,76 euros.2.- Aprobar o padrón de contribuíntes pola prestación do servizo de axuda no fogar- dependencia, correspondente ao mes de xaneiro do ano 2012: que comenza por HAHAOUI BOY, GUILLERMO FELIX EL e remata por NAHIANE GROZESCU FAJARI, Dorina Orokieta De la Escalera, cun total de 98 usuarios atendidos, cun importe de 6.759,65 euros.3.- De acordo co disposto no artigo 75 da ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei xeral tributaria.4.- Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso - administrativo a que se refire o artigo 108 da Lei 7/1985.5. - A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 25 de xuño de 2012 O Alcalde José Manuel Blanco Suárez
02/07/2012 | Administración LocalMunicipal
Ortigueira
Secretaría
Aprobación definitiva de transferencia de crédito

ANUNCIO Aprobación definitiva de transferencia de crédito De conformidade co establecido no artigo 179, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, considérase definitivamente aprobado o expediente de transferencia de crédito aprobado inicialmente polo Concello Pleno en sesión realizada o día 15 de maio de 2012, transcorrido o prazo de quince días de exposición ao público sen terse presentado reclamacións contra o mesmo, quedando o estado de gastos e ingresos do orzamento xeral para 2012 como se reflicte: Segundo dispón o artigo 179.4, en relación co 171, do Real decreto lexislativo 2/2004, do 5 de marzo, contra este expediente poderá interpoñerse directamente recurso contencioso-administrativo no prazo de dous meses, a contar desde o día seguinte ao da publicación deste anuncio no Boletín Oficial da Provincia. Ortigueira, 25 de xuño de 2012. O alcalde Asdo.: Rafael J. Girón Martínez
02/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29579.-Concello de Cerceda-Cerceda

O Concello de Cerceda con DNI: P1502400C e con enderezo en Avda. do Mesón, 21- 15185 Cerceda (A Coruña), proxecta construir un pontón no F. K. 0+135 do vial AD do Parque Empresarial de Acevedo para o paso das augas do río Cabancos, dando continuidade ao mesmo na marxe esquerda da canle. Modificarase a xeometría do vial no contorno do río Cavancos para aumentar o radio da alineación, para resolver os problemas de asolagamentos das ribeiras e mellorando as condicións de seguridade no tránsito de vehículos. As características xeométricas básicas da nova estrutura son: -Luz de 16 metros entre apoios. -Ancho da estrutura: 16,50 m de lousa. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 14 de xuño de 2012 O xefe do servizo territorial Ángel Gómez Rey
02/07/2012 | Administración LocalMunicipal
Noia
Rendas
Anuncio aprobación padrón imposto actividades económicas exercicio 2012

Confeccionado e aprobado definitivamente mediante resolución do alcalde de data 18 de xuño de dous mil doce, os padróns de suxeitos pasivos en concepto de Imposto de actividades económicas, exercicio 2012. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral Tributaria, facéndose público que o prazo de ingreso en período voluntario será ata o 5 de setembro de 2012. Transcorrido dito prazo sen que o ingreso tivera lugar, as débedas serán esixidas polo procedemento de apremio e devengarán o recargo de apremio, xuros de mora e, no seu caso, as costas que se produzan. Contra a presente notificación poderase interpoñer o recurso de reposición recollido no art.14 do Real Decreto lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 18 de xuño de 2012 O alcalde Asdo. Rafael García Guerrero
02/07/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 45/2012

Resolución do 13 de xuño de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Padrón (expediente IN407A 45/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C., R. B. T. Lamas. Situación: concello de Padrón. Características técnicas: Liña eléctrica de media tensión subterránea a C. T. C. Lamas, a 20 kV, cunha lonxitude de 0,475 km, con orixe en apoio L. M. T. A. existente. Centro de transformación prefabricado, cunha potencia de 160 kVA, e unha relación de transformación de 20.000/400-230 V. Saídas de baixa tensión subterráneas de C. T. C. Lamas, cunha lonxitude de 0,03 km. Liña en baixa tensión aérea cunha lonxitude de 0,145 km con condutor tipo RZ e apoios de formigón. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 13 de xuño de 2012. Susana Vázquez Romero Xefa territorial da Coruña
02/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29652.-Claudina Sánles Sánles-Porto do Son

INFORMACIÓN PÚBLICA ANUNCIO CLAVE: DH. W15.29652 Claudina Sanlés Sanlés con DNI: XXXXXXXXX e con enderezo na Rúa do Vilar, 46 – 2ºD, 15705 Santiago de Compostela (A Coruña). Solicita AUTORIZACIÓN para obras de peche de parcela, no lugar de Carballosa, no concello de Porto do Son (A Coruña). As obras consistirán na construción dun peche na zona de policía dun regato afluente do regato Rodeiro, da conca do río Artes. O peche realizarase no linde das parcelas nº 206 e 207 en pedra granítica ata unha altura de 1,50 m. l., completado con postes de pedra e arame ata unha altura total de 2,50 m. l. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 14 de xuño de 2012 O xefe do servizo territorial Ángel Gómez Rey
02/07/2012 | Administración LocalMunicipal
A Pobra do Caramiñal
Anuncio aprobación de prezos públicos

Aprobada pola Xunta de Goberno Local, en sesión ordinaria celebrada o pasado día 21 de xuño de 2012, a fixación de prezos públicos para a realización de actividades deportivas durante o verán 2012 procédese á súa publicación, en base ó previsto no artigo 60 da Lei 30/1992, de 26 de novembro, do Réxime Xurídico das AA. PP. e do Procedemento Administrativo Común, e artigo 70.2 da Lei 7/1985, de 2 de abril, Reguladora das Bases do Réxime Local: A) PILATES: - Período: xullo e agosto 2012. - Prestación da actividade: dúas horas semanais - Prezo público: 15 euros/ 2 mes. B) CAMPAMENTO DEPORTIVO DE VERAN: - Período: xullo e agosto 2012. - Prestación da actividade: catro horas semanais de luns a venres - Prezo público: 50 euros/ mes. C) LUDOTECA INFANTIL: - Período: xullo e agosto 2012. - Prestación da actividade: de luns a venres. - Prezo público. Modalidades: – 50 euros/mes para asistentes empadroados no Concello – 75 euros/mes para asistentes non empadroados no Concello D) CAMPAMENTO DE INMERSION LINGÜISTICA EN INGLES: - Período: xullo 2012. - Prestación da actividade: de luns a venres - Prezo público. Modalidades: – 60 euros/mes para asistentes empadroados no Concello – 75 euros/mes para asistentes non empadroados no Concello En Pobra do Caramiñal, a 22 de xuño de 2012. O ALCALDE Isaac V. Maceiras Rivas